CELEX: 51990PC0479
Language: da
Date: 1990-10-08
Title: AENDRING TIL FORSLAG TIL RAADETS AFGOERELSE OM BESKYTTELSORDNINGEN PAA VETERINAEROMRAADET I FORBINDELSE MED DET INDRE MARKED

24. 10. 90                                 De Europæiske Fællesskabers Tidende                              Nr. C 268/13
           Ændring til forslag til Rådets beslutning om beskyttelsesordningen på veterinærområdet i
                                            forbindelse med det indre marked (')
                                                  KOM(90) 479 endelig udg.
           (Forelagt af Kommissionen den 8. oktober 1990 i henhold til EØF-Traktatens artikel 149, stk. 3)
                                                        (90/C 268/12)
           Kommissionen forelagde den 30. oktober 1989 Rådet ovennævnte forslag. Efter Europa-Parla-
           mentets udtalelse på mødet den 18. maj 1990 foretages der følgende ændringer i forslaget:
           1. Fjerde betragtning affattes således:
               »Rådet har vedtaget et direktiv om veterinærkontrol i samhandelen i Fællesskabet med
               henblik på gennemførelsen af det indre marked; direktivet indeholder bestemmelser om en
               beskyttelsesordning af midlertidig karakter;«
           2. Syvende betragtning affattes således:
               »for at give alle medlemsstater passende garantier må der indføres skærpet kontrol fra
               Kommissionens side, der sikrer, at specifikt udarbejdede planer nøje overholdes, eller sikrer,
               at de gennemføres korrekt;«
           3. Følgende betragtning tilføjes:
               »Fællesskabet bør udarbejde kriseplaner for at bremse udbredelsen af dyresygdomme;«
           4. I artikel 1 erstattes stk. 2 af nedenstående stk. 2 og 3:
               »2.    Repræsentanter for Kommissionen kan, efter at have underrettet myndighederne i
               den pågældende medlemsstat og efter at have opfordret de kompetente myndigheder i
               denne medlemsstat til at ledsage sig eller efter at have modtaget en indbydelse fra de nævnte
               myndigheder, straks begive sig til stedet. Hvis Kommissionen finder, at ovennævnte foran-
               staltninger er utilstrækkelige, vedtager den hurtigst muligt en beslutning, hvorved den
               pågældende medlemsstat og andre medlemsstater, hvis medvirken viser sig at være absolut
               påkrævet, forpligtes til at træffe sådanne foranstaltninger, som efter Kommissionens mening
               passer til situationen.
               3.    Der skal udarbejdes kriseplaner på fællesskabsplan for at bremse de i stk. 1 omhand-
               lede dyresygdomme. Sådanne planer skal godkendes efter fremgangsmåden i artikel 7.«
           (') EFT nr. C 327 af 3. 12. 1989, s. 37 (KOM(89) 493 endelig udg.).